تورکیه عسگری الکترونک صنایع(آسئلسان)، دونیادا محدود سایدا اؤلکه‌نین چالیشدیغی و یاخین گله'جگین ان اؤنملی سو آلتی سیلاحلاریندان‌ اولماسی گؤزلنیلن Hard-Kill Torpido (تورپدویا قارشی ساوونما تورپدوسو) موضوعسون‌داکی ایشینی امین آددیم‌لارلا داوام ائتدیریر.
سوالتی قاییق‌لار و گمی‌لر اوچون تورپدو تهدیدینه قارشی ان فعال ساوونما، soft-kill (فونکسیونل یوخ ائتمه) و hard-kill (فیزیکی یوخ ائتمه) مئتودلاری‌نین بیرلیکده ایستیفاده ائدیلمه‌سی تامین اولونور.
آسئلسان، بو تکنولوژی‌لرین گلیشدیریلمه‌سینه یؤنه‌لیک بیر مدت‌دیر ایش آپاریلیر.
شیرکت، تورکیه علمی و تکنیک آراشدیرما تشکیلاتی دستگی ایله آپاردیغی ایشلر چرچیوه‌سینده قیسا مدت عرضینده تورپدویا قارشی ساوونما تورپدوسو تورک-ون پروتوتیپینی حاضیرلادی و تجروبه ائتمه‌یه باشلادی.
تورک(Tork)، تورکیه‌ده ایلک دفعه میللی اولا‌راق گلیشدیریلن سونار آراییجی باش‌لیغی ایله حیاتا کئچیریلن دنیز تست‌لرینی اوغورلا باشا چاتدیریب.
تست‌لر زامانی Tork ، سو اوستو هدف‌لرینی سونرا کشفیاتچی باش‌لیغی تثپیت ائدیب اؤز کونترولو ایله هدف‌لره باشاریلی شکیلده یؤنلدی. تورکیه‌ده ایلک دفعه حیاتا کئچیریلن بو تست‌لرله تورپدو و تورپدو قارشی تدبیر ساحه‌سینده حلّ ائدیجی بیر آشاما داها گئچیلدی.
آسئلسان-ین گمی‌لرین تورپدویا قارشی ساوونما‌سی مقصدیله تامامیله میللی اولا‌راق اینکیشاف ائتدیردیگی، اوریژینال تجهیزات و پروقراما صاحیب Tork ایله یوکسک دگرلی فاکتور کیمی تانینان و ایستراتژی اهمیته مالیک گمی‌لر، دنیزلرده داها امنیتلی ناویقاسیون ائتمک ایمکانینا قوووشا‌جاق.
